पाएं अपने शहर की ताज़ा ख़बरें और फ्री ई-पेपरडाउनलोड करें
सोशल मीडिया पर किरकिरी के बाद कमिश्नरेट पुलिस ने सतकरतार डिजाइनर ड्रेसेज के मालिक मनजीत गुलाटी को गिरफ्तार कर लिया। बीते दिन लॉकडाउन के बावजूद गुलाटी ने डेरा सतकरतार मार्केट में दुकान खोल रखी थी। पहले मौके पर पहुंची पुलिस ने इस मामले कार्रवाई के नाम पर टालमटोल किया था। हालांकि जब यह वीडियो सोशल मीडिया पर आने के बाद पुलिस अफसरों की किरकिरी होने लगी तो यह कार्रवाई की गई।
पुलिस के पहुंचने पर शटर गिराकर भाग निकले थे मालिक व ग्राहक
पुलिस के मुताबिक रेडिमेड कपड़ों की दुकान सतकरतार डिजाइनर ड्रेसेज की दुकान लॉकडाउन में खाेली गई थी। उसके भीतर 7-8 ग्राहक थे। उन्हें अंदर बिठाकर कपड़े बेचे जा रहे थे। जब इसकी सूचना पुलिस को मिली तो उनके आने से पहले ही ग्राहक व मालिक शटर बंद कर भाग निकले। पुलिस ने इस मामले में GTB नगर के रहने वाले मनजीत गुलाटी के खिलाफ जिला मजिस्ट्रेट के आदेश के उल्लंघन के मामले में धारा 188 IPC, एपिडेमिक डिजीज एक्ट व डिजास्टर मैनेजमेंट एक्ट के तहत केस दर्ज कर लिया। गिरफ्तारी के बाद गुलाटी को जमानत पर छोड़ दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn